Държавен вестник, бр. 100, 2009 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  100
(3) Управителният съвет участва в разра­
ботването и изпълнението на международни 
договори във връзка с изграждането, поддържа­
нето и ползването на пътищата, включително 
в преговори за държавни заеми и държавно 
гарантирани заеми за развитие на пътната 
инфраструктура.
(4) Управителният съвет взема и други ре­
шения, свързани с оперативното ръководство 
и дейността на агенцията.
(5) Управителният съвет взема решения с 
мнозинство от неговите членове.
(6) Правилата за работата на управителния 
съвет се одобряват от министъра на регионал­
ното развитие и благоустройството по предло­
жение на управителния съвет.
Чл. 11. (1) Агенцията се представлява от 
председателя на управителния съвет.
(2) Председателят на управителния съвет 
на агенцията:
1. организира дейността на агенцията;
2. сключва, изменя и прекратява трудовите 
договори с лицата, работещи в централната 
администрация, и с ръководителите в специ­
ализираната администрация;
3. може да упълномощава ръководителите 
на специализирани звена да сключват, изменят 
и прекратяват трудовите договори със служите­
лите в тези звена в съответствие с утвърдените 
разписания на длъжностите, както и да налагат 
дисциплинарни наказания;
4. сключва договорите за обществени по­
ръчки за проектиране, строителство, ремонт 
и поддържане на републиканските пътища, 
както и за управление на проекти, научно-при­
ложни изследвания и консултации, свързани с 
управлението на пътищата, след решение на 
управителния съвет;
5. сключва концесионните договори за репу­
бликански пътища и представлява концедента 
по тях, включително като извършва контрола 
по изпълнението на концесионните договори;
6. сключва оперативни споразумения с 
ръководителите на управляващите органи по 
Кохезионния фонд (Регламент 1164/94), Опе­
ративна програма „Транспорт“ и Оперативна 
програма „Регионално развитие“ за изпълнение 
на проекти, финансирани от Кохезионния фонд 
и от Европейския фонд за регионално развитие 
на Европейския съюз, договори за получаване 
на безвъзмездна финансова помощ, както и 
други договори и споразумения, необходими 
за дейността на агенцията, след решение на 
управителния съвет;
7. организира и привежда в изпълнение 
решенията на управителния съвет;
8. решава други въпроси, предвидени в нор­
мативен акт, които не са от изключителната 
компетентност на управителния съвет.
Чл. 12. При отсъствие на председателя или 
на някой от другите членове на управителния 
съвет неговите правомощия за всеки конкретен 
случай се упражняват от лице, определено от 
министъра на регионалното развитие и благо­
устройството.
Чл. 13. (1) Помощен орган на агенцията 
е Експертният технико-икономически съвет, 
който разглежда, приема и предлага на упра­
вителния съвет за утвърждаване разработки и 
проекти за изграждане, ремонт и поддържане 
на републиканските пътища.
(2) Експертният технико-икономически съвет 
изпълнява функциите на държавно-обществен 
орган в областта на пътищата в случаите, 
определени с решение на управителния съвет 
на агенцията.
(3) Управителният съвет на агенцията опре­
деля с решение състава на Експертния техни­
ко-икономически съвет измежду служителите 
на агенцията. На заседанията могат да бъдат 
канени изтъкнати специалисти в областта на 
пътното дело.
Г л а в а  т р е т а
СТРУКТУРА, ФУНКЦИИ И ОРГАНИЗА­
ЦИЯ НА РАБОТАТА НА АГЕНЦИЯТА
Раздел I
Общи положения
Чл. 14. (1) Министърът на регионалното 
развитие и благоустройството утвърждава по 
предложение на управителния съвет численост­
та на персонала на дирекциите в централната 
администрация.
(2) При спазване на утвърдената численост 
по ал. 1 управителният съвет утвърждава длъж­
ностното разписание на агенцията.
(3) Въз основа на утвърденото длъжностно 
разписание и трудовите договори се изготвя 
поименно разписание на длъжностите, което се 
утвърждава от управителния съвет. Поименното 
разписание на длъжностите включва числе­
ността на дирекциите, отделите, секторите и 
специализираните звена на агенцията, имената 
на лицата, които заемат конкретната длъжност, 
незаетите длъжности, началната и максималната 
индивидуална заплата за длъжността.  
Раздел II
Централна администрация
Чл.  15. Централната администрация на 
агенцията се състои от:
1. дирекция „Вътрешен одит“;
2. дирекция „Международна дейност, прес­
център и обществена информация“;
3. дирекция „Правна, отчуждаване и упра­
вление на собствеността“; 
4. дирекция „Бюджет, финанси и разплаща­
ния по проекти“;
5. дирекция „Управление на проекти, финан­
сирани с кредитни и бюджетни инвестиции“;
6. дирекция „Инвестиционно проектиране, 
технически норми и правила“;